CMC ผนึก “OAKWOOD” รุกธุรกิจ Hospitality ชูดีมานด์ล้นหนุนรายได้ระยะยาว
CMC เซ็น MOU กับ "OAKWOOD” เดินหน้าลุยธุรกิจ Hospitality มองสร้างรายได้ระยะยาว พร้อมเตรียมรับเศรษฐกิจและการท่องเที่ยวฟื้น มั่นใจดีมานด์เติบโตได้ต่อเนื่องหลังโควิดคลี่คลาย 
8 ก.ค. 2564

นายแพทย์วิเชียร แพทยานันท์ ประธานเจ้าหน้าที่บริหาร บริษัท เจ้าพระยามหานคร จำกัด (มหาชน) หรือ CMC  เปิดเผยว่า CMC ผู้พัฒนาอสังหาริมทรัพย์แนวหน้าของประเทศไทยเดินเกมตามแผนกลยุทธ์สร้างการรับรู้รายได้อย่างต่อเนื่อง (Recurring Income) ขยายธุรกิจจากผู้พัฒนาอสังหาริมทรัพย์เพื่อการพักอาศัยสู่ธุรกิจการบริการ Hospitality โดยก่อตั้งบริษัท ซี ทู เฮช จำกัด (C2H) ผนึกพันธมิตรกับแบรนด์ระดับโลกอย่าง OAKWOOD Worldwide ที่มีความแข็งแกร่งด้านการบริหารเซอร์วิสเรสซิเดนซ์ในภูมิภาคเอเชียแปซิฟิกและมีเครือข่ายอยู่ทั่วโลก ได้ทำพิธีลงนามบันทึกข้อตกลงร่วมกันเพื่อสร้างปรากฏการณ์เอกสิทธิ์การพักผ่อนเหนือระดับด้วยบริการเซอร์วิสเรสซิเดนซ์มาตรฐานโลก 
โดยประเดิมโครงการใหญ่แรก เดอะ คิวเว่ ติวานนท์ (THE CUVEE Tiwanon) คอนโดมิเนียมระดับลักซ์ชัวรี่ ย่านกรุงเทพ-ติวานนท์ มูลค่าโครงการกว่า 2,000 ล้านบาท ซึ่ง CMC มองเห็นโอกาสของการเติบโตของธุรกิจการบริการ Hospitality จะสร้างรายได้อย่างต่อเนื่องให้กับ CMC ในระยะยาว เพื่อเตรียมพร้อมรับการฟื้นตัวของภาคเศรษฐกิจและภาคการท่องเที่ยวไทยรวมถึงธุรกิจไมซ์ (MICE) หลังจากวิกฤติโควิด-19 คลี่คลายในอนาคตอันใกล้ มั่นใจดีมานด์ยังดีสามารถเติบโตได้อย่างต่อเนื่อง โดยเฉพาะกลุ่มนักธุรกิจทั้งชาวไทยและชาวต่างชาติตลอดจนนักท่องเที่ยว ซึ่งเตรียมแผน Soft Opening ภายใต้แบรนด์ Oakwood Suites Tiwanon Bangkok ภายในไตรมาส 3/2564 นี้
สำหรับ THE CUVEE Tiwanon เป็นคอนโดมิเนียมลักชัวร์รี่ รูปแบบไฮบริดเรสซิเดนซ์ แบ่งเป็น 2 โซนที่พักอาศัย คือ Private Residence จำนวน 222 ยูนิต และ Serviced Residence จำนวน 199 ยูนิต รวม 421 ยูนิต บนทำเลศักยภาพศูนย์กลางการคมนาคม ติดถนนเส้นหลักกรุงเทพ-นนทบุรี เพียงก้าวถึงรถไฟฟ้าสายสีม่วง MRT สถานีแยกติวานนท์ ใกล้กับตลาดนัดสวนจตุจักร, ใกล้เดอะมอลล์ งามวงศ์วาน, เซ็นทรัลพลาซา รัตนาธิเบศร์, กระทรวงสาธารณสุข, มหาวิทยาลัยพระจอมเกล้าพระนครเหนือ, โรงพยาบาลนนทเวช, โรงพยาบาลเกษมราษฎร์ รัตนาธิเบศร์ และสะดวกต่อการเดินทางสู่สนามบินนานาชาติดอนเมือง 
นอกจากนี้ได้รังสรรค์การออกแบบที่เป็นเอกลักษณ์ด้วยคอนเซ็ปต์ ‘EXCLUSIVE FINEST LIVING’ มุ่งเน้นถึงคุณค่าของการพักอาศัยเน้นความหรูหราแสนพิเศษ โดยการันตีด้วย 3 รางวัลแห่งความภาคภูมิใจและความสำเร็จในการพัฒนาโครงการคอนโดนิเนียมระดับลักชัวร์รี่ ภายใต้การบริหารของ CMC ได้แก่ รางวัลชนะเลิศการออกแบบสถาปัตยกรรมยอดเยี่ยม Winner : Best Affordable Condo Architectural Design (Bangkok) รางวัลชนะเลิศการออกแบบสถาปัตยกรรมยอดเยี่ยม Winner : Best Condo Architectural Design (Thailand) รางวัลยกย่องพิเศษคอนโดมิเนียมด้านการออกแบบตกแต่งภายใน Highly Recommended : Best Condo Interior Design (Bangkok)
ทั้งนี้ลูกบ้านและผู้เข้าพักอาศัยจะได้สัมผัสกับการบริการมาตรฐานระดับโลก โดดเด่นด้วยสิ่งอำนวยความสะดวกครบจบในทีเดียว อาทิ Sky Lounge ส่วนตัวบนชั้นสูงสุด พร้อมชมบรรยากาศเมืองยามค่ำคืน, Step Garden Design พื้นที่สวนสีเขียวเล่นระดับต่อเนื่องรวม 300 ตารางเมตร, Infinity Edge Pool สระว่ายน้ำยาวถึง 32 เมตร,  Active Fitness ออกกำลังกายได้อย่างเพลิดเพลินในทุก ๆ วัน ห้องอาหาร และสถานที่จัดประชุมครบวงจร ซึ่งโซน Private Residence พร้อมอยู่แล้ว โดยราคาเริ่มต้นที่ 2.99 ล้านบาท ลงทะเบียนรับสิทธิพิเศษที่ www.CMC.co.th และ FB: CMC Group   สอบถามโทร 1172 กด 2
 